สลักทิพย์ คว้าแชมป์หวดยุโรปจูเนียร์ทัวร์ ที่เนเธอร์แลนด์
วันที่ 20 ก.ค.62 น้องหมิว สลักทิพย์ อุ่นเมือง นักหวดลูกสักหลาดไทย วัย 13 ปี คว้าแชมป์ประเภทหญิงเดี่ยว ศึกเทนนิสยุโรป จูเนียร์ ทัวร์ รุ่นอายุไม่เกิน 14 ปี รายการ ดูโนแอร์ วินด์มิลล์ คัพ ที่เมืองอูสเตอร์บีก ประเทศเนเธอร์แลนด์โดย สลักทิพย์ ซึ่งเป็นมือวางอันดับ 6 ของรายการ ลงหวดรอบชิงชนะเลิศ กับ เจอร์มีน เชรีฟ มือวางอันดับ 3 จากอียิปต์ ผลปรากฏว่า สลักทิพย์ เป็นฝ่ายไล่ต้อนเอาชนะไป 2-0 เซต 6-1 และ 6-2,ด้านประเภทชายคู่ รอบรองชนะเลิศ ซึ่งแข่งขันเมื่อคืนวันที่ 19 ก.ค. น็อต ศุภวัฒน์ แซ่อุ้ย และ ปังปอนด์ รชตะ ธรรมเจริญสถิต 2 นักเทนนิสไทย คู่มือวางอันดับ 8 ของรายการ ปราชัยให้แก่ ดาน ไมเยอร์ และ นีลส์ โรเอเมลิง 2 นักหวดเจ้าถิ่น 0-2 เซต 4-6, 3-6 ส่วนผลงานก่อนหน้าในรายการ โอเพ่น เดอ เฌินส์ สต๊าด ฟรองเซส์ ที่กรุงปารีส ประเทศฝรั่งเศส ระหว่างวันที่ 8-14 กรกฎาคม น้องหมิว จบผลงานในประเภทหญิงเดี่ยวที่รอบรองชนะเลิศ ส่วน ปังปอนด์ และ น็อต จบผลงานที่รอบ 8 คู่สุดท้ายในประเภทชายคู่,สำหรับรายการต่อไป โค้ชเอม น.ส.ไพรินทร์ ปัญจศิลป ผู้ฝึกสอนชาวไทย ที่ได้รับเลือกจ ากสหพันธ์เทนนิสนานาชาติ (ไอทีเอฟ) เป็นผู้ดูแลนักเทนนิสในโครงการ ไอทีเอฟ เอเชียน โฟร์ทีน แอนด์ อันเดอร์ จีเอสดีเอฟ ทีม ทู ยูโรป 2019 จะนำคณะนักเทนนิสเยาวชนเอเชียของโครงการ ซึ่งรวมถึง น็อต ศุภวัฒน์ แซ่อุ้ย, ปังปอนด์ รชตะ ธรรมเจริญสถิต และ หมิว สลักทิพย์ อุ่นเมือง เดินทางไปร่วมการแข่งขันเทนนิส ยุโรป จูเนียร์ ทัวร์ รุ่นอายุไม่เกิน 14 ปี รายการที่ 3 ของโครงการ ในรายการ ลา บอลล์ มิโมเซ ลัวร์ อัตลองติค เมืองน็องต์ส ประเทศฝรั่งเศส ระหว่างวันที่ 22-27 กรกฎาคม ที่จะถึงนี้
น้องหมิว สลักทิพย์ อุ่นเมือง คว้าแชมป์ประเภทหญิงเดี่ยว ศึกเทนนิสยุโรป จูเนียร์ ทัวร์ รุ่นอายุไม่เกิน 14 ปี รายการ ดูโนแอร์ วินด์มิลล์ คัพ ที่เมืองอูสเตอร์บีก ประเทศเนเธอร์แลนด์
สลักทิพย์ อุ่นเมือง,เทนนิสยุโรป จูเนียร์ ทัวร์,เทนนิส